section_heading: Životopis
paragraph_text: Premda postoji nekoliko navoda o datumu smrti bl. Otona, kao najpouzdaniji prihvaćen je 14. prosinca 1241., a za spomen na njega odabrana je treća nedjelja došašća. Na taj dan slavi ga se u Istri, poglavito u crkvi sv. Franje u Puli, gdje mu se u oltaru sv. Franje čuvaju zemni ostatci. U lokalnoj tradiciji sačuvan je kult bl. Otona kao univerzalnog iscjelitelja, a pobožni mu se puk i danas obraća u mnogim teškim prigodama i bolestima. Oton iz Pule nije službeno proglašen blaženim, ali je njegovo štovanje Crkva odobrila.<ref>hrcak.srce.hr, pristupljeno 10. rujna 2015.